laion/Wikipedia-Exotic huggingface dataset:
ოჩოპინტრე

ოჩოპინტრე ან ოჩოპინტე — ქართულ მითოლოგიაში გარეულ ცხოველთა წინამძღოლი და მფარველი. მისი სახელის პირველი ნაწილი (ოჩო), ქართული პანთეონის სხვა ღვთაებას - ბოჩის უკავშირდება, ხოლო მეორე ნაწილი (პინტე, პინტრე) - ბერძნულ პანს. ოჩოპინტრე თითოეული ცხოველის სულს ფლობს. მონადირე სანადიროდ წასვლამდე (და ნადირობისას) ოჩოპინტრეს ევედრება იღბალს და ნადირის მოკვლის ნებართვას. ხევსურების რწმენით „ოჩოპინტე“ ნადირთა მწყემსია, რომელზეც ჩაბარებულია ნადირთა სულები, ურომლოდაც მონადირე ნადირს ვერ მოჰკლავს. ხევსურთა რწმენით ის უხილავი არსებაა. ხევსური მონადირე ჯიხვებზე სანადიროდ წასვლის წინ ყოველთვის ნადირთ მწყემს შეახვეწნის, რათა ნადავლის გარეშე არ დარჩეს. მათი რწმენით, როცა მონადირე ნადირს მიეკარება ოჩოპინტე ეტყვის ჯიხვებს და ისინიც გაიბნევიანო. როდესაც მონადირე ჯიხვს მოსაკლავად მიეპარება, უნდა წარმოთქვას შემდეგი სავედრებელი: „ნადირთ მწყემსო ოჩოპინტევ, შენ გეხვეწები, მამეცი ჯიჴვის თავი, მომაკლეიე! სულნი ხო შენნია ნადირთანი?“-ო. მხოლოდ ამ ლოცვის შემდეგ შესაძლებელია, რომ ნადირთ მწყემსმა ოჩოპინტემ მონადირეს ჯიხვი მოაკლვევინოსო. ნადირთღვთაებანი კიკნაძე ზ., ქართული მითოლოგია, თბილისი: ბაკმი, 2007. — გვ. 150, ISBN 978-99940-27-10-1. ჯავახიშვილი, „ქართველების წარმართობა“, ტომი I, გვ. 124-126 მითოლოგიის-ლექსიკონი ↑ ბეს. გაბუური, „ჴევსურული მასალები“, გვ. 153-154
ავსტრალიის მდინარეების სია

ავსტრალია ყველაზე უწყლო კონტინენტია, ვინაიდან ტერიტორიის ძირითად ნაწილზე კლიმატური პირობები ზედაპირული ჩამონადენის ჩამოყალიბებისთვის არახელსაყრელია, წლიური აორთქლება ბევრად აღემატება წლიურ ნალექებს. ტერიტორისს 60% გაუდინარია. კონტინენტის მთავარი წყალგამოყოფია დიდი წყალგამყოფი ქედი. აქ დიდი და წყალუხვი მდინარეები არ არის. ნახევარკუნძულებსა და უდაბნოებში არის ეპიზოდური მდინარეები, რომელთაც კრიკებს უწოდებენ, წყალი ასეთ მდინარეებში მხოლოდ წვიმების დროს მიედინება. მთელი წლის განმავლობაში წყალუხვი (მაგრამ მოკლე) მდინარეები მხოლოდ დიდი წყალგამყოფი ქედის აღმოსავლეთ კალთებზეა, სადაც უხვი ნალექები მოდის. ავსტრალიაში ყველაზე დიდია მდინარე მურეის სისტემა. მისი ყველაზე დიდი შენაკადია დარლინგი. ისინი სათავეს დიდი წყალგამყოფ ქედზე იღებენ. ქვემო დინებაში დარლინგი გვალვების დროს შრება და ცალკეულ წყალსატევებად იყოფა. მურეი არ შრება, მაგრამ წყლის დონე მკვეთრად მერყეობს. წვიმების დროს მდინარე ძლიერად დიდდება და ნაპირებიდან გადმოდის. წყალდიდობა მურეიზე, ჩვეულებრივ, უცბად იწყება და დიდხანს არ გრძელდება. წყლის დონის მკვეთრი ცვალებადობის გამო ნაოსნობა გაძნელებულია. მდინარის წყლებს მშრალ რაიონებში ნაყოფიერი ნიადაგების მოსარწყველად იყენებენ, რისთვისაც წყალსაცავებსაც აგებენ. 2008 წლის სექტემბერში, განისაზღვრა ავსტრალიის უგრძესი მდინარეების სია ესენია: მურეი - 2,375 კილომეტრი (1,476 მილი) მარამბიჯი - 1,485 კილომეტრი (923 მილი) დარლინგი - 1,472 კილომეტრი (915 მილი) ლაკლანი - 1,339 კილომეტრი (832 მილი) კუპერ კრიკი - 1,113 კილომეტრი (692 მილი) ფლინდერსი - 1,004 კილომეტრი (624 მილი) დაიმანტინა - 941 კილომეტრი (585 მილი)
ვაჟა-ფშაველა (მრავალმნიშვნელოვანი)

ვაჟა-ფშაველა შეიძლება აღნიშნავდეს: ვაჟა-ფშაველა — ქართველი მწერალი ვაჟა-ფშაველას მწვერვალი — მწვერვალი საქართველოში ვაჟა-ფშაველა — თბილისის მეტროსადგური ვაჟა-ფშაველას გამზირი — გამზირი თბილისში ვაჟა-ფშაველა — ქართველი მწერლის მიხო მოსულიშვილის ბიოგრაფიული რომანი ვაჟა-ფშაველა — მიხო მოსულიშვილის მითო-რიტუალური პიესა, ჟანრობრივად ფსიქოდრამა.
კამილო კავური

კამილო კავური (დ. 10 აგვისტო, 1810 — გ. 6 ივნისი, 1861) — წამყვანი ფიგურა მოძრაობაში, რომელიც მიზნად ისახავდა იტალიის გაერთიანებას. მან დააარსა იტალიის ლიბერალური პარტია და იყო პიემონტ-სარდინიის პრემიერ-მინისტრი. კამილო გარდაიცვალა იტალიის გაერთიანებიდან სამი თვის შემდეგ. Beales, Derek & Eugenio Biagini. The Risorgimento and the Unification of Italy. Second Edition. London: Longman, 2002. ISBN 0-582-36958-4 Dal Lago, Enrico. "Lincoln, Cavour, and National Unification: American Republicanism and Italian Liberal Nationalism in Comparative Perspective." The Journal of the Civil War Era 3#1 (2013): 85–113. Di Scala, Spencer. Italy: From Revolution to Republic, 1700 to the Present. (Boulder, Westview Press, 2004. ISBN 0-8133-4176-0 ვიკისაწყობში არის გვერდი თემაზე: კამილო კავური
სპირალი (რომანი)

სპირალი — გურამ ფანჯიკიძის რომანი. რომანი როგორც კი დაიბეჭდა "ცისკარში" (1985-86 წლების მიჯნაზე), მაშინვე ბესტსელერად იქცა. მალე, 1986 წლის დასაწყისში, წიგნის ბაზარზეც გამოვიდა 60 000-იანი ტირაჟით და მხოლოდ ტალონებით გაიყიდა. ტირაჟი გაცილებით დიდი რომ ყოფილიყო, ალბათ მაინც ძნელი საშოვნელი იქნებოდა. 1990 წელს, გიული ჭოხონელიძემ რომანის მიხედვით გადაიღო ამავე სახელწოდების ფილმი. მე-20 საუკუნის 80-იანი წლების ბესტსელერი - ყველაზე სკანდალური და პოპულარული ქართული რომანი. სამეცნიერო ფანტასტიკა. მომაკვდავი აკადემიკოსის ტვინს უნერგავენ დადამბლავებულ ახალგაზრდას, რომელიც კრიმინალი აღმოჩნდება. ვინ იქნება ოპერაციის შემდეგ ეს ადამიანი? მოხუცი აკადემიკოსი? ახალგაზრდა კრიმინალი? თუ ვიღაც ახალი პიროვნება? ტვინი დაიმორჩილებს სხეულს, თუ სხეული ტვინს? და საერთოდ, ძალიან ხომ არ ვერევით ბუნების საქმეებში? ხომ არ გვავიწყდება, რომ ჩვენ თვითონ ბუნების შვილები ვართ და შემქმნელი ზედმეტ თავხედობას არ გვაპატიებს? პროფესორ დავით გიორგაძეს ჯანმრთელობასთან დაკავშირებული პრობლემების გამო საავადმყოფოში დააწვენენ. მთავარი ექიმი ზურაბ თორაძე მას ექსტრაორდინალურ იდეას შესთავაზებს: გადაინერგოს ტვინი სხვა, ჯანმრთელ სხეულში. დიდი ხნის ყოყმანის შემდეგ პროფესორი დათანხმდება და მის ტვინს ავტოავარიაში დაღუპული რეციდივისტის, რამაზ კორინთელის სხეულში გადანერგავენ. ყოფილი პროფესორი უკვე ახალ სხეულში გამოიღვიძებს, თუმცა მრავალი პრობლემა გამოჩნდება მის ცხოვრებაში. მას რამაზ კორინთელის, ანუ თავისი და ინგა შეუყვარდება. შანტაჟით და თავისი ცოდნით მოიპოვებს პროფესორის ხარისხს. თუმცა ამავდროულად რამაზ კორინთელის მეგობრები შემოიჭრებიან ცხოვრებაში. ისინი ყოფილ პროფესორს მაღაზიის გატეხვას შესთავაზებენ. დავით გიორგაძეს სხვა გზა არ დარჩება და რამაზ კორინთელის ცხოვრებას გააგრძელებს. თუმცა რამდენიმე წლის შემდეგ ეს უკვე აუტანელი გახდება. შურს ზურაბ თორაძეზე იძიებს და შემდეგ თავის სიცოცხლეს თვითმკვლელობით დაასრულებს. აქ წარმოდგენილია როგორც მთავარი გმირები, ასევე ეპიზოდური პერსონაჟები: დავით გიორგაძე - მოხუცი აკადემიკოსი და ინსტიტუტის დირექტორი ზურაბ თორაძე - მთავარი ექიმი რამაზ კორინთელი - სტუდენტი, რომლის სხეულში აკადემიკოსის ტვინს გადანერგავენ ინგა კორინთელი - რამაზ კორინთელის და სოსო შადური, სერგო ხაზარაძე და ნოდარ მიმინოშვილი - კორინთელის მეგობრები და პარტნიორები ოთარ კახიშვილი - ინსტიტუტის ახალი დირექტორი (დავით გიორგაძის გარდაცვალების შემდეგ) მარინე დვალი - დირექტორის პირადი მდივანი მაკა ლანდია - სასცენარო განყოფილების მთავარი რედაქტორის მოადგილე ვარლამ გიგოშვილი - მოხუცი ფიზიკოსი, "ტრაფალგარის" მფლობელი ლია რამიშვილი - ვარლამ გიგოშვილის დის შვილიშვილი ანა - აკადემიკოსის მეუღლე ლალი - კორინთელის მეგობარი მაკარ ბოჭორიშვილი - დოცენტი რობერტი - მაღაზიის სექციონერი ირაკლი ლომიძე - კომიტეტის თავმჯდომარე ვლადიმერ მატვეევი - აკადემიკოსი ასტროფიზიკოსი რომან გუგავა - სოსო შადურის მეგობარი გოგი ლომიძე - ინგას შეყვარებული გიორგი ლანდია - მაკა ლანდია მამა, ქიმიკოსი დათო გიორგაძე - აკადემიკოს დავით გიორგაძის ვაჟი. ↑ გურამ ფანჯიკიძე, ტომი III, საუბარი "სპირალის" ირგვლივ, გვ. 495, თბილისი, 1987 როგორ წერდა გურამ ფანჯიკიძე ყველაზე ცნობილ ნაწარმოებებს და რატომ არ ბრაზდებოდა ის არაფერზე რომანი Goodreads.com-ზე
სპირალი (მრავალმნიშვნელოვანი)

სპირალი შეიძლება იყოს: სპირალი — გურამ ფანჯიკიძის რომანი სპირალი — გიული ჭოხონელიძის ფილმი
გურამ ფანჯიკიძე

გურამ ფანჯიკიძე (დ. 22 აპრილი, 1933 — გ. 1997) — ქართველი მწერალი და რედაქტორი, საპატიო ნიშნის ორდენის კავალერი, შოთა რუსთაველის სახელობის სახელმწიფო პრემიის ლაურეატი (1981). გურამ ფანჯიკიძე დაიბადა 1933 წლის 22 აპრილს თბილისში. 1956 წელს დაამთავრა საქართველოს პოლიტექნიკური ინსტიტუტი. მუშაობდა რუსთავის მეტალურგიულ ქარხანაში, პოლიტექნიკურ ინსტიტუტში. პარალელურად, იყო გაზეთ „ლენინელის“ რედაქტორი. ლიტერატურული მოღვაწეობა დაიწყო 1950-იანი წლების დამლევს. მისი პირველი მოთხრობები, „საღამო“, „რაშიდა“, „თოვლიანი დღე“ 1964 წელს გამოიცა. პირველი რომანი – „მეშვიდე ცა“ – ასევე „ცისკარში“ 1967 წელს გამოქვეყნდა და იმთავითვე დიდი რეზონანსი გამოიწვია საზოგადოებაში. ასევე ფართო გამოხმაურება მოჰყვა მწერლის მეორე როამანს – „თვალი პატიოსანი“, შემდგომ კი რომანებს – „აქტიური მზის წელიწადი“ (რომლისთვისაც შოთა რუსთაველის სახ. სახელმწიფო პრემია მიენიჭა) და „სპირალი“. გურამ ფანჯიკიძის კალამს აგრეათვე ეკუთვნის არაერთი პუბლიცისტური ნარკვევი, სამეცნიერო-პოპულარული სტატია და დოკუმენტური პროზის ნიმუში. სხვადასხვა პერიოდში გურამ ფანჯიკიძე რედაქტორობდა ლიტერატურულ გამოცემებს: ალმანახ „განთიადს“, ჟურნალ „ცისკარს“; 1979 წლიდან გამომცემლობა „საბჭოთა საქართველოს“ დირექტორი იყო. იყო მისივე ნაწარმოებების მიხედვით გადაღებული ფილმების – „ლევან ხიდაშელი“, „თვალი პატიოსანი“ და „სპირალი“ – სცენარის ავტორი. გურამ ფანჯიკიძე მოულოდნელად გარდაიცვალა 1997 წელს. დაკრძალულია მწერალთა და საზოგადო მოღვაწეთა დიდუბის პანთეონში. თბილისში არსებობს მისი სახელობის ქუჩა. „სპირალი“ „აქტიური მზის წელიწადი“ „მეშვიდე ცა“ „თვალი პატიოსანი“ გურამ ფანჯიკიძე — საქართველოს ბიოგრაფიული ლექსიკონი ↑ http://geocinema.ge//ka/persons/6699
Škoda 15T

Škoda 15T (სავაჭრო დასახელება For City) — მრავალგანყოფილებიანი ტრამვაი, რომელიც შეიქმნა ქალაქ პლზენში, შკოდას ქარხანაში, პრაღის სატრანსპორტო გაერთიანების დაკვეთით 2005–2008 წლებში. ვაგონის კონსტრუქცია შემუშავებულ იქნა Škoda 14T-ს ნაკლოვანებათა გათვალისწინებით. ხუთსექციურმა მყარურიკებიანმა შემადგენლობამ პრაღის ქსელში სხვადასხვა შედეგი აჩვენა, უპირველეს ყოვლისა, შემადგენლობის მარჯვენა მხარეზე მაღალი და არათანაბარი დატვირთვა და ამავდროულად მოხვევის რადიუსების უკმარისობა. ამის გამო პრაღის ქსელიდან მიღებულ იქნა დაკვეთა ახალი ტიპის ტრამვაიზე, რომლის „ურიკები“ („ტელეჟკები“) უფრო მეტად მბრუნავი იქნებოდა. ტრამვაი Škoda 15T არის სამსექციური და ეყრდნობა ოთხ მბრუნავ ურიკას, რომელთაგან ორი შემადგენლობის ბოლოებშია განლაგებული, ხოლო ორი–სექციებს შორის, „გარმოშკა“ სახსრების ქვეშ. ასეთი შესახსრული შემადგენლობა ძალიან ჰგავს Tatra KT8D5, Düwag GT8 და Vario LF3, თუმცა მისი კონსტრუქცია სრულიად განსხვავებულია. განაპირა სექციების კარნიზის შემოკლებამ და ურიკების ბოლოებში გადანაცვლებამ შესაძლებელი გახადა იატაკის 100% დადაბლება. პრაღის ტრამვაის ქსელმა 2005 წელს შეარჩია Škoda 15T-ს და ამავე წელს პლზენის შკოდას ქარხანას შეუკვეთა 250 მაღალი ხარისხის შემადგენლობა, რომელთა ჯამური ღირებულება 17 მილიარდი კრონაა. ამ ვაგონის გამოცდა პლზენსა და პრაღაში 2009 წელს მოხდა და ამავე წელს პრაღამ შკოდა 15 T ტიპის ორი შემადგენლობა მიიღო. ასეთი ვაგონებით პრაღის მომარაგება 2018 წლამდე გასტანს. 2008 წლის 23 მაისს რიგის ტრანსპორტის სამმართველომ შკოდასთან გააფორმა კონტრაქტი 20 Škoda 15T-ს 1,3 მილიარდ კრონად შესყიდვისა და დამატებით 32 ვაგონის შეკვეთაზე. სამსექციური ვაგონები, რომლებიც რიგისთვის დამზადდა ადაპტირებულია ადგილობრივ კლიმატზე და 1524 მმ. სიგანის ლიანდაგზე. რიგასთვის დამზადებულ Škoda 15T-ებს ეწოდა Škoda 15T ForCity Alfa Riga და ამ მარკის ოცივე ვაგონი რიგამ 2010-2011 წლებში მიიღო. მოგვიანებით ასევე აიგო ამ ვაგონის ოთხსექციური მოდიფიკაცია, რომელსაც Škoda 15T1 ForCity Alfa Riga ეწოდა. სულ ამ მოდიფიკაციის 6 ვაგონი დამზადდა, რომლებიც რიგას 2012 წელს გადაეცა. სიგრძე: 31,4 მ (რიგასთვის 31,6 მ) სიგანე: 2,46 მ (რიგასთვის 2,5 მ) სიმაღლე (přes sběrač) nad TK: 3 600 mm ლიანდაგის სიგანე: 1435 მმ, 1524 მმ ძაბვა: 600 V ცარიელი ვაგონის წონა: 42 ტ საერთო ტევადობა: 210 (5 კაცი m²–ზე)/300 (8 კაცი m²–ზე) / (რიგასთვის 318) დასაჯდომი ადგილები: 61 დასადგომი ადგილები: 149/239 მოტორების სიმძლავრე: 16 x 45 kW (რიგასთვის 12 x 46,6 kW) მაქს. რეკომენდებული სიჩქარე: 60 კმ/სთ / (რიგასთვის 70 კმ/სთ) მაქსიმალური სიჩქარე: 80 – 100 კმ/სთ მოტორების ჯამური სიმძლავრე: 720 kW (რიგასთვის 559 kW) იატაკის სიმაღლე ლიანდაგიდან: 350/450 მმ მოსახვევის მინიმალური რადიუსი: 18 მ
აპელი (სამოცდაათთაგანი)

მოციქული აპელი (ბერძ. Απελληζ) - ქრისტეს მოციქული, ირაკლიის ეპისკოპოსი (თრაკია), მართლმადიდებელი ეკლესიის წმინდანი, ხსენების დღე არის ძველი სტილით 31 ოქტომბერი, ახალი სტილით - 13 ნოემბერი. ქრისტეს სამოცდაათი მოციქული წმიდანთა ცხოვრება, ტომი IV, თბილისი, 2003 წ.
ტულის ხეობის ეროვნული პარკი

ტულის ხეობის ეროვნული პარკი — მდებარეობს ავსტრალიის შტატ კუინზლენდში, ბრისბენის ჩრდილო-დასავლეთით, 1338 კილომეტრში. ოფიციალური საიტი
არისტარქოსი (სამოცდაათთაგანი)

მოციქული არისტარქოსი (ბერძ. Αρίσταρχος ο Θεσσαλονικεύς) — ქრისტეს სამოცდაათ მოციქულთაგანი, მართლმადიდებელი ეკლესიის წმინდანი, ხსენების დღე არის ძველი სტილით 27 სექტემბერი და 15 აპრილი, ახალი სტილით — 10 ოქტომბერი და 28 აპრილი. წმინდა მოციქული არისტარქოსი წმინდა პავლე მოციქულის თანამოღვაწე იყო. შემდგომ ის გახდა სირიის ქალაქ აპამეის ეპისკოპოსი. ქრისტეს სამოცდაათი მოციქული წმიდანთა ცხოვრება, ტომი II, თბილისი, 2001 წ. „წმიდანთა ცხოვრება“, ტომი III, თბილისი, 2001 წ.
ჰარპერ ლი

ნელ ჰარპერ ლი (ინგლ. Nelle Harper Lee; დ. 28 აპრილი, 1926, მონროვილი, ალაბამა, — გ. 19 თებერვალი, 2016, იქვე) — ამერიკელი მწერალი, ცნობილი მისი 1960 წლის პულიცერის პრიზით დაჯილდოებული რომანით „ნუ მოკლავ ჯაფარას“ („To Kill a Mockingbird“). მიუხედავად იმისა რომ მას მხოლოდ ერთი წიგნი ჰქონდა გამოქვეყნებული, ის 2007 წელს ლიტერატურირის განვითარებაში შეტანილი წვლილისთვის დააჯილდოვეს თავისუფლების საპრეზიდენტო მედლით. ჰარპერ ლი ფრენსის ფინჩისა და ამასა ლის ოთხი შვილიდან ყველაზე უმცროსი იყო. მამამისი ადვოკატი და გაზეთის რედაქტორი იყო მონროვილში და 1926-38 წლებში შტატის სენატორად მსახურობდა. წიგნებზე შეყვარებული ცელქი და მოუსვენარი ჰარპერი მის და-ძმებთან და მეგობრებთან ერთად მუდამ თავგადასავლების იმპროვიზაციით იყო დაკავებული. მონროვილის საშუალო სკოლის დამთავრების შემდეგ ჰარპერი ჰანტინგტონის ქალთა კოლეჯში აბარებს მონტგომერიში, სადაც მხოლოდ ერთი წელი სწავლობს ალაბამას უნივერსიტეტში გადასვლამდე 1945 წელს. აქ ის რამდენიმე სტუდენტურ პუბლიკაციას წერს და კამპუსის იუმორისტულ ჟურნალში Rammer-Jammer რედაქტორად მუშაობს. იურისტის ხარისხის მისაღებად საკმარისი საგნები არ ჩაუბარებია, თუმცა ერთი წლით ოქსფორდში, ინგლისი, მიემგზავრება სწავლის გასაგრძელებლად, სანამ 1950 წელს ნიუ-იორკში გადავიდოდა. ვიკისაწყობში არის გვერდი თემაზე: ჰარპერ ლი ჰარპერ ლი კინოფილმების ინტერნეტ-მონაცემთა ბაზაში ↑ 1.0 1.1 1.2 1.3 1.4 Library of Congress Authorities — Library of Congress. <a href="https://wikidata.org/wiki/Track:Q13219454"></a><a href="https://wikidata.org/wiki/Track:Q131454"></a> ↑ Deutsche Nationalbibliothek Record #119102579 // Harper Lee — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 4.2 Find a Grave — 1996. <a href="https://wikidata.org/wiki/Track:Q63056"></a> ↑ 5.0 5.1 BD Gest' <a href="https://wikidata.org/wiki/Track:Q2876969"></a> ↑ 6.0 6.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 7.0 7.1 GeneaStar <a href="https://wikidata.org/wiki/Track:Q98769076"></a><a href="https://wikidata.org/wiki/Track:Q3100478"></a> ↑ 8.0 8.1 Roglo — 1997. — 10000000 ეგზ. <a href="https://wikidata.org/wiki/Track:Q83365652"></a> ↑ 9.0 9.1 Babelio — 2007. <a href="https://wikidata.org/wiki/Track:Q2877812"></a> ↑ 10.0 10.1 10.2 The Fine Art Archive — 2003. <a href="https://wikidata.org/wiki/Track:Q10855166"></a> ↑ 11.0 11.1 Munzinger Personen <a href="https://wikidata.org/wiki/Track:Q107343683"></a> ↑ http://www.al.com/news/index.ssf/2016/02/harper_lee_dead_at_age_of_89_t.html ↑ Mainiero L., Faust L. L. American Women Writers: A Critical Reference Guide from Colonial Times to the Present — 1979. <a href="https://wikidata.org/wiki/Track:Q106787730"></a> ↑ LIBRIS — 2016. <a href="https://wikidata.org/wiki/Track:Q1798125"></a> ↑ https://www.npr.org/sections/thetwo-way/2016/02/19/467348051/harper-lee-to-kill-a-mockingbird-author-reportedly-dies-at-age-89 ↑ http://www.awhf.org/inductee.html
ავსტრალიის მონარქების სია

ავსტრალიის მონარქებად ითვლებიან გაერთიანებული სამეფოს მონარქები. თავდაპირველად ავსტრალია წარმოადგენდა დიდი ბრიტანეთის კოლონიას, ამიტომაც ქვეყანას მართავდანენ დიდი ბრიტანეთის მონარქები. ავსტრალიის გათავისუფლების შემდეგ, ქვეყანა შევიდა თანამეგობრობაში. ამჟამად ქვეყნის ფორმალური მმართველი არის ელისაბედ II. ავსტრალიის მონარქია ავსტრალიის მონარქიის ისტორია ავსტრალიის ისტორია ამჟამინდელი მონარქების სია ↑ NNDB Profile of Edward VII. URL last accessed on 21 January 2007. ↑ 2.0 2.1 2.2 Royal Genealogies დაარქივებული 2012-06-11 საიტზე Wayback Machine. . URL last accessed on 21 January 2007. ↑ King George V. URL last accessed 21 იანვარი 2006. ↑ Mary of Teck. URL last accessed 21 იანვარი 2006. ↑ 5.0 5.1 5.2 House of Windsor - Edward VIII. URL last accessed 21 January 2006. ↑ Royal Government's The House of Windsor - Edward VIII. URL last accessed 21 January 2006. ↑ 7.0 7.1 House of Windsor - George VI. URL last accessed 21 January 2006. ↑ Elizabeth Bowes-Lyon: The Indomitable Queen Mum დაარქივებული 2007-09-25 საიტზე Wayback Machine. . URL last accessed 21 January 2006. ↑ King George VI dies in his sleep. URL last accessed 21 January 2006. ↑ BBC Historic Figures - Elizabeth II. URL last accessed 21 იანვარი 2006. ↑ House of Windsor - Elizabeth II. URL last accessed 21 January 2006. ↑ BBC Historic Encyclopaedia Britannica Guide to Women's History - Elizabeth II. URL last accessed 21 January 2006.
აშბერტონი (მდინარე)

აშბერტონი — მდინარე ავსტრალიაში, დასავლეთ ავსტრალიის შტატის რეგიონ პილბარაში. იგი ჩაედინება ინდოეთის ოკეანეში, ონსლოუს დასავლეთით, დაახლოებით 20 კმ-ში. ↑ Bonzle Digital Atlas - Map of Ashburton River, WA (2008). ციტირების თარიღი: 23 ნოემბერი, 2008. ↑ Wheatstone Project, Coastal Processes Monitoring and Management Plan (PDF) (2015-09-29). დაარქივებულია ორიგინალიდან — 7 ოქტომბერი 2018. ციტირების თარიღი: 2018-10-07
პილბარა

პილბარა (ინგლ. Pilbara) — რეგიონი ავსტრალიის შტატ დასავლეთ ავსტრალიის ჩრდილოეთ ნაწილში. ამ ტერიტორიაზე, პირველი ევროპული კვლევა განახორციელა ფრანცის გრეგორიმ 1861 წელს, თუმცა გამოკვლევა არ დაწყებულა 1943 წლამდე. პილბარას კლიმატი არის ნახევრად არიდული და არიდული, მაღალი ტემპერატურითა და დაბალი წვიმიანობით. ზაფხულის განმავლობაში მაქსიმალური ტემპერატურა თითქმის ყოველდღე 32 °C-ია.
სოჭი (მრავალმნიშვნელოვანი)

საკუთარი სახელი სოჭი შეიძლება ნიშნავდეს: სოჭი — ქალაქი შავი ზღვის პირას, რუსეთის ტერიტორიაზე. სოჭი — კავკასიური ჯიშის წიწვოვანი ხე.
გასკოინი (დასავლეთი ავსტრალია)

გასკოინი (ინგლ. Gascoyne) — ავსტრალიის შტატის, დასავლეთ ავსტრალიის რეგიონი. იგი მდებარეობს შტატის ჩრდილო-დასავლეთ ნაწილში და მოიცავს ადგილობრივი მმართველობის ზონებს: ზემო გასკოინის საგრაფო, კარნარვონი, ექსმუთი და შარკის ყურე. გასკოინი ადგენს 600 კმ-იან საზღვაო ზოლს ინდოეთის ოკეანესთან, ხოლო 500 კმ-ს სახმელეთო ტერიტორიასთან. მისი ფართობია 137 938 კმ² (შეიცავს კუნძულებს). რეგიონი გამოირჩვა მცირე მოსახლეობითა და დაბალი სიმჭიდროვით. აქ ცხოვრობს 10 000 ადამიანი. გასკოინში არის ზომიერი და ტროპიკული კლიმატი. ძირითადად, მთელი წლის განმავლობაში თბილა. ივლისის საშუალო ტემპერატურა 22 °C-ია, ხოლო იანვრის - 35 °C. რეგიონში 1 წლის განმავლობაში დაახლ. 320 მზიანი დღეა. ყოველწლიური ნალექი დაბალია, საშუალოდ 200 მმ.
გოლდფილს-ესპერანსი

გოლდფილს-ესპერანსი (ინგლ. Goldfields-Esperance) — რეგიონი ავსტრალიის შტატ დასავლეთ ავსტრალიაში. იგი მდებარეობს შტატის სამხრეთ-აღმოსავლეთ ნაწილში და მოიცავს ადგილობრივი მმართველობის ზონებს: კულგარდი, დუნდასი, ესპერანსი, კალგურლი-ბოლდერი, ლავერტონი, ლეონორა, მენზისი, ნგანიატჯარაკუ, რავენსთორპი. გოლდფილს-ესპერანსი არის დასავლეთი ავსტრალიის უდიდესი რეგიონი, 771 276 კმ² ფართობით. რეგიონის მოსახლეობა 59 000 კაცია, რომლის დაახლ. ნახევარი ცხოვრობს ქალაქ კალგურლი-ბოლდერში. კლიმატი ძირითადად ცხელი და მშრალია. ყოველწლიური ნალექი 250 მმ-ის ფარგლებშია.
გრეიტ-საუზერნი (დასავლეთი ავსტრალია)

გრეიტ-საუზერნი (ინგლ. Great Southern) — რეგიონი ავსტრალიის შტატ დასავლეთ ავსტრალიაში. იგი მდებარეობს შტატის სამხრეთ-დასავლეთ ნაწილში და მოიცავს ადგილობრივი მმართველობის ზონებს: ალბანი, ბრუმიჰილ-ტამბილაპი, კრენბრუკი, დანია, გნოუანგირაპი, ჯერამანგი, კატანინგი, კენტი, კოჯონაპი, პლანტაგენეტი, ვუდანილინგი. გრეიტ-საუზერნის ფართობი 39 007 კმ²-ია, ხოლო მოსახლეობა 54 000 ადამიანი. მისი ადმინისტრაციული ცენტრია ისტორიული პორტი ოლბანი. რეგიონში გავრცელებულია ხმელთაშუაზღვის კლიმატი, ცხელი, მშრალი ზაფხულითა და ცივი, ტენიანი ზამთრით.
კიმბერლი (დასავლეთი ავსტრალია)

კიმბერლი (ინგლ. Kimberley) — რეგიონი ავსტრალიის შტატ დასავლეთ ავსტრალიაში. იგი მდებარეობს შტატის ჩრდილო-აღმოსავლეთით. დასავლეთით ესაზღვრება ინდოეთის ოკეანე, ჩრდილოეთით — ტიმორის ზღვა, სამხრეთით დიდი ქვიშიანი და ტანამის უდაბნოები, ხოლო აღმოსავლეთით — ჩრდილოეთი ტერიტორია. რეგიონის ფართობი 423 517 კმ²-ია, რომელიც სამჯერ აღემატება ინგლისის ფართობს, კალიფორნიის ტოლია ან 15 %-ით დიდია იაპონიაზე. მოსახლეობა 38 000 კაცია. კიმბერლი ყველაზე ცხელი ნაწილია ავსტრალიაში. საშუალო ტემპერატურა თუნდაც ივლისში 30 °C-ია, ნოემბერში — 37 °C. შეგიძლიათ იხილოთ მედიაფაილები თემაზე „კიმბერლი“ ვიკისაწყობში. კიმბერლი, ტურისტული მეგზური ვიკივოიაჟზე
დასავლეთ ავსტრალიის რეგიონები

დასავლეთი ავსტრალია არის შტატი დასავლეთ ავსტრალიაში. იგი იყოფა ცხრა გეოგრაფიულ რეგიონად. რეგიონები დაარსდა 1993 წელს, რეგიონული განვითარების რწმუნებების აქტის მეშვეობით. გასკოინი გოლდფილს-ესპერანსი გრით-საუზერნი კიმბერლი მიდ-უესტი პილი პილბარა საუზ-უესტი ვითბელტი
პირქუში

პირქუში — ქართულ მითოლოგიაში ღვთაებრივი მჭედელი. სახელი და ეპითეტი (ცეცხლოვანი) პირქუშის ქტონურ ძალებთან (დევებთან, ქაჯებთან და სხვ.) კავშირზე მიუთითებს. დევების მიერ დატყვევებული პირქუში მათთვის იარაღს, ოქროს და ვერცხლის საგნებს ჭედავს. ტყვეობიდან პირქუშს იხსნის იახსარი მისთვის ზარის დამზადების პირობით. პირქუშს მიეწერება ფიალების, თასების, ქვაბების და სხვა საგნების დამზადება. პირქუშის სალოცავები დაწესებულია ფშავსა (სოფ. ახადი) და ხევსურეთში (სოფ. ბაცალიგო). კიკნაძე ზ., ქართული მითოლოგია, თბილისი: ბაკმი, 2007. — გვ. 152-157, ISBN 978-99940-27-10-1. ოჩიაური თ., მითოლოგიური გადმოცემები აღმოსავლეთ საქართველოს მთიანეთში, თბ., 1967; ჩიქოვანი მ., კახეთის 1961 წლის ფოლკლორული ექსპედიცია, კრ.: ქართული ქართული ფოლკლორი, ტ. 1-2, თბ., 1964
მიდ-უესტი (დასავლეთი ავსტრალია)

მიდ-უესტი (ინგლ. Mid West) — რეგიონი ავსტრალიის შტატ დასავლეთ ავსტრალიაში. იგი მდებარეობს შტატის ცენტრალურ და დასავლეთ ნაწილში. მისი ადმინისტრაციული ცენტრია ჯერალდტონი. ფართობი 472 336 კმ²-ია, ხოლო მოსახლეობა 52 000 კაცი. რეგიონში ყოველწლიური ნალექი საშუალოდ 400-500 მმ-ია.
პილი (დასავლეთი ავსტრალია)

პილი (ინგლ. Peel) — რეგიონი ავსტრალიის შტატ დასავლეთ ავსტრალიაში. იგი მდებარეობს შტატის სამხრეთ-დასავლეთ სანაპიროზე. შტატის დედაქალაქ პერთის სამხრეთით, დაახლ. 75 კილომეტრში. იგი მოიცავს მონდურაჰს და საგრაფოებს: ბოდინგტონი, მურეი, სერპენტინი-ჯარაჰდალი, ვარუნა. მისი ფართობი 6648 კმ²-ია, ხოლო მოსახლეობა 80 000 კაცი, რომლის ორი მესამედი ცხოვრობს მონდურაჰში.
დიმიტრი (შიოლაშვილი)

მიტროპოლიტი დიმიტრი [ერისკაცობაში — ნოდარ (ჭაბუკა) შოთას ძე შიოლაშვილი] (დ. 16 თებერვალი 1961, მცხეთა) — საქართველოს მართლმადიდებელი ეკლესიის მღვდელმთავარი, ბათუმისა და ლაზეთის მიტროპოლიტი, ჩრდილოეთ ამერიკისა და კანადის მიტროპოლიტი, საქართველოს საპატრიარქოს საინფორმაციო სამსახურის თავმჯდომარე. სრულიად საქართველოს კათოლიკოს-პატრიარქის ილია II-ის ძმისშვილი. დიმიტრი, ერისკაცობაში ნოდარ შოთას ძე შიოლაშვილი, 1961 წელს. 1979 წელს ჩაირიცხა მცხეთის სასულიერო სემინარიაში, რომლის დამთავრების შემდეგ სწავლა განაგრძო მოსკოვის ზაგორსკის სასულიერო აკადემიაში. 1985 წელს ილია II-მ აკურთხა დიაკვნად, 1986 წელს კი — მღვდლად. მსახურობდა ბათუმის წმ. ნიკოლოზის ეკლესიაში, ალავერდის ტაძარში, ანჩისხატის საკათოლიკოსო ტაძარში. 1989 წელს აყვანილ იქნა დეკანოზის ხარისხში და დაადგინეს ბათუმის ღვთისმშობლის შობის საკათედრო ტაძრის წინამძღვრად. 1991 წელს ბათუმის წმ. ანდრია პირველწოდებულის გიმნაზიის რექტორად დაინიშნა. წლების განმავლობაში წმ. იოანე ღვთისმეტყველის სასულიერო სემინარიის რექტორი იყო. 1996 წელს საქართველოს ეკლესიის წმინდა სინოდმა დიმიტრი გამოარჩია ბათუმისა და სხალთის ეპისკოპოსად. 2003 წელს აყვანილ იქნა მთავარეპისკოპოსის, 2007 წელს კი — მიტროპოლიტის ხარისხში. 2007 წელს დამტკიცდა ბათუმისა და ლაზეთის ეპარქიის მმართველად. 2009 წელს მასვე მიანდეს აშშ-ისა და კანადის ქართული სამრევლოების წინამძღოლობაც. ეპარქიის წინამძღოლობის პარალელურად ხელმძღვანელობს საპატრიარქოს საინფორმაციო სამსახურს და „წმინდა მიწის“ შემსწავლელ სამეცნიერო საზოგადოებას. ბათუმისა და ლაზეთის ეპარქიაში მისი მმართველობის დროს დაარსდა არაერთი ეკლესია-მონასტერი, სასულიერო სასწავლებელი, საქველმოქმედო ორგანიზაცია. დაჯილდოებულია საქართველოს მართლმადიდებელი ეკლესიის წმ. გიორგის ორდენით (2007). ენციკლოპედია „საქართველო“, ტ. 2, თბ., 2012. — გვ. 434. patriarchate.ge // დიმიტრი – ბათუმისა და ლაზეთის მიტროპოლიტი
ჯონ გარნერი

ჯონ ნენს გარნერი (ინგლ. John Nance Garner IV; მეტსახელი „კაკტუს ჯეკი“ (ინგლ. Cactus Jack); დ. 22 ნოემბერი, 1868 — გ. 7 ნოემბერი, 1967) — ამერიკელი პოლიტიკოსი, აშშ-ის ვიცე-პრეზიდენტი 1933-1941 წლებში, დემოკრატი. Anders, Evan. Boss Rule in South Texas. Austin, TX: University of Texas Press, 1982. Brown, Norman D. (2000). „Garnering Votes for "Cactus Jack ": John Nance Garner, Franklin D. Roosevelt, and the 1932 Democratic Nomination for President“. The Southwestern Historical Quarterly. 104 (2): 149–188. JSTOR 30239246. შეგიძლიათ იხილოთ მედიაფაილები თემაზე „ჯონ გარნერი“ ვიკისაწყობში. ჯონ გარნერის ბიოგრაფია